PMIndiaData/PMIndiaSum huggingface dataset:
எரிசக்தி திறன் சேவைகள் வழங்குவதற்காக இந்தியா மற்றும் ஐக்கிய அரபு எமிரேட்ஸ் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்

எரிசக்தி மேலாண்மை மற்றும் சேமிப்பு துறை சார்ந்த பல்வேறு சேவைகளை வழங்குவதற்காக மத்திய வர்த்தகம் மற்றும் தொழில்துறை அமைச்சகத்தின் தொழில்துறை கொள்கை மற்றும் மேம்பாட்டு துறையின் கீழ் தன்னாட்சி அமைப்பாக செயல்பட்டு வரும் தேசிய உற்பத்திக் கழகம் மற்றும் ஐக்கிய அரபு எமிரேட்டுகளை-ஐ சேர்ந்த அல் எதிஹாட் எரிசக்தி சேவைகள் நிறுவனத்தின் இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமயிலான மத்திய அமைச்சரவை ஒப்புதல் அளித்துள்ளது. இந்த புரிந்துணர்வு ஒப்பந்தத்தின் கீழ், தேசிய உற்பத்திக் கழகம் கீழ்கண்ட சேவைகளை வழங்கும் எரிசக்தி மதிப்பீடு சேவைகள் எரிசக்தி தணிக்கையாளர்களுக்கு பயிற்சி மற்றும் சான்றிதழ் அளித்தல் எரிசக்தி தேவை மேலாண்மை அதேசமயம், இந்த திட்டங்களுக்கு ஏற்ப எதிஹாட் எரிசக்தி சேவைகள் நிறுவனம் கீழ்கண்ட சேவைகளை வழங்கும். ஐக்கிய அரபு எமிரேட்டுகள் அரசு மற்றும் அந்நாட்டில் உள்ள தனியார் நிறுவனங்களின் வாடிக்கையாளர் சேவை வழங்கப்படும் ஐக்கிய அரபு எமிரேட்டுகளில் உள்ள எரிசக்தி தணிக்கையாளர்களுக்கு களத்தில் தேவையான உதவிகளை அளித்தல் ஐக்கிய அரபு எமிரேட்டுகளில் எரிசக்தி தணிக்கையாளர்களுக்கு பயிற்சி மற்றும் சான்றிதழ் அளித்தல் ஐக்கிய அரபு எமிரேட்டுகளில் உள்ள தொழில்துறை நிறுவனங்களுக்கு எரிசக்தி தேவை மேலாண்மை அளித்தல் இந்த புரிந்துணர்வு ஒப்பந்தம் தேசிய உற்பத்திக் கழகத்திற்கு மன்றத்திற்கு உயர் மதிப்பு வாய்ப்புகளை அளிக்கும். எரிசக்தி உருவாக்குதல், துபாய் மற்றும் வளைகுடா ஒத்துழைப்பு மன்றத்தின் உள்ள பிற உறுப்பினர் நாடுகளில் எரிசக்தி சேமிப்பு துறையில் அமைப்பு சார் நடவடிக்கையை உருவாக்குதல் ஆகியவை இதில் அடங்கும். தேசிய உற்பத்திக் கழகத்திற்கு அங்கீகாரம் கிடைக்கவும் மிகவேகமாக மாறிவரும் சர்வதேச வணிக சூழ்நிலையில் தேசிய உற்பத்தித்திறன் மன்றத்தின் கொள்திறன் மற்றும் திறமைகளை மேலும் வலுப்படுத்தவும் இந்த புரிந்துணர்வு ஒப்பந்தம் பயன்படும். சர்வதேச ஒத்துழைப்பு பங்காளர்களுடனான ஒப்பந்தங்களுக்கு முன்னோடியாக அமையும். மேலும், சர்வதேச அரங்கில் தேசிய உற்பத்திக் கழகத்தின் நிலையை இது உயர்த்தும். வளைகுடா ஒத்துழைப்பு மன்றத்தின் உறுப்பு நாடுகளில் தேசிய உற்பத்திக் கழகத்தை ஊக்குவிக்கவும் எரிசக்தி துறையில் தேசிய உற்பத்திக் கழகத்தின் வர்த்தகத்தை உயர்த்தவும் இந்த புரிந்துணர்வு உதவி புரியும்.
சுகாதார, துப்புரவு மற்றும் நகர மேம்பாட, வர்த்தகம் மற்றும் தொழில் துறை குறித்து பிரதமருக்கு இரண்டு குழுக்களைச் சேர்ந்த செயலாளர்கள் செயல்விளக்க ஆலோசனை

சுகாதாரம், துப்புரவு மற்றும் நகர்புற மேம்பாடு, வர்த்தகம் மற்றும் தொழில் துறைகளின் ஆளுமையில் மேற்கொள்ள வேண்டிய மாற்றங்கள் குறித்து பிரதமர் திரு.நரேந்திர மோடிக்கு இந்திய அரசின் இரண்டு குழுக்களைச் சேர்ந்த செயலாளர்கள் செயல்விளக்க ஆலோசனைகளை வழங்கினர். இந்த நிகழ்ச்சியில் மத்திய அமைச்சர்கள் மற்றும் நித்தி ஆயோக் அமைப்பைச் சேர்ந்த அலுவலர்களும் கலந்துகொண்டனர். திட்டமிடப்பட்ட ஒன்பது செயல்முறை விளக்கங்களில், இதுவரை பல்வேறு ஆளுமை தொடர்பான ஏழு செயல்விளக்க கூட்டங்கள் நடைபெற்றுள்ளன.
அஞ்சல் தலைகளை கூட்டாக வெளியிட இந்தியா-கனடா இடையே மேற்கொள்ளப்பட்ட புரிந்துணர்வு ஒப்பந்தம் மத்திய அமைச்சரவையிடம் எடுத்துரைப்பு

பிரதமர் திரு.நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில், இந்தியா-கனடா நாடுகள் இணைந்து இரண்டு நினைவு அஞ்சல் தலைகளை வெளியிடுவதற்கு பரஸ்பரம் ஒப்புக் கொண்ட தகவல் எடுத்துரைக்கப்பட்டது. “தீபாவளி” என்ற கருத்துரு அடிப்படையில், அஞ்சல் தலைகள் வெளியிடப்படும். இந்த அஞ்சல் தலைகள், செப்டம்பர் 21, 2017-ல் வெளியிடப்பட உள்ளது. இந்த கூட்டு நடவடிக்கைக்கான புரிந்துணர்வு ஒப்பந்தம், இந்திய அஞ்சல் துறைக்கும், கனடா அஞ்சல் துறைக்கும் இடையே ஏற்கனவே கையெழுத்தானது. இந்தியாவுக்கும், கனடாவுக்கும் இடையே நீண்டகாலமாகவே நெருங்கிய நல்லுறவு நீடித்து வருகிறது. ஜனநாயகம், பன்முகத்தன்மை, அனைவருக்கும் சமமான வாய்ப்பு, சட்டத்தின் ஆட்சி ஆகியவற்றின் அடிப்படையில், இரு நாடுகளும் ஒத்த தன்மை கொண்டவை. இரு நாட்டு மக்களுக்கும் இடையேயான வலுவான தொடர்பு மற்றும் கனடாவில் அதிக அளவில் உள்ள இந்திய வம்சாவளியினர் ஆகியவை, நல்லுறவுக்கு வலுவான அடித்தளத்தை அளித்துள்ளது. இரு நாடுகளிலும் ஒரே மாதிரியாக உள்ள கலாச்சார கருத்துரு அடிப்படையிலும், கனடாவில் அதிக அளவில் இந்தியர்கள் வசித்துவருவதையும் கருத்தில்கொண்டு தீபாவளி என்ற கருத்துரு தேர்வுசெய்யப்பட்டுள்ளது.
கடற்படை தினம் – பிரதமர் வாழ்த்து

கடற்படை தினத்தை முன்னிட்டு பிரதமர் திரு. நரேந்திர மோடி இந்திய கடற்படையினருக்கும் அவர்களின் குடும்பத்தினருக்கும் வாழ்த்து தெரிவித்துள்ளார். வீரம் மிகுந்த இந்திய கடற்படையினருக்கும் அவர்களின் குடும்பத்தினருக்கும் கடற்படை தின வாழ்த்துக்கள். நமது நாட்டை பாதுகாக்கவும், பேரிடரின்போது நிவாரணப் பணிகளில் சிறந்த சேவையாற்றியதற்கும் இந்தியா நன்றி தெரிவித்துக்கொள்கிறது என்று பிரதமர் தனது வாழ்த்து செய்தியில் தெரிவித்துள்ளார். அரவி/
வங்கதேச பிரதமருக்கு பிரதமர் திரு. மோடி நன்றி

கோவிட் – 19 அவசர கால பயன்பாட்டு நிதியத்துக்கு பங்களிப்பு செய்தமைக்காக, வங்கதேச பிரதமர் திருமதி ஷேக் ஹசீனாவுக்கு இந்தியப் பிரதமர் திரு. நரேந்திர மோடி நன்றி தெரிவித்துக் கொண்டார். “கோவிட் – 19 அவசர கால பயன்பாட்டு நிதியத்துக்கு 1.5 மில்லியன் டாலர் பங்களிப்பு செய்திருப்பதற்குப் பிரதமர் ஷேக் ஹசீனாவிற்கு நன்றி தெரிவித்துக் கொள்கிறேன். நம்முடைய உறுதிப்பாடு மற்றும் ஒன்றுபட்ட செயல்பாட்டால், கோவிட் – 19 உருவாக்கியுள்ள சவால்களை நாம் வெற்றிகொள்வோம்” என்று பிரதமர் கூறியுள்ளார்.
ஆளுநர்கள் மாநாட்டின் நிறைவு நிகழ்ச்சியில் பிரதமர் உரை

குடியரசுத் தலைவர் மாளிகையில் நடைபெற்ற ஆளுநர்கள் மாநாட்டின் நிறைவு நிகழ்ச்சியில் பிரதமர் திரு நரேந்திர மோடி இன்று உரையாற்றினார். மாநாட்டில் இடம்பெற்ற பல்வேறு விவாதங்கள் மற்றும் அனுபவங்கள் பகிர்ந்து கொள்ளப்பட்டதற்கு பிரதமர் பாராட்டு தெரிவித்தார். ஒத்துழைப்புகள், கலாச்சாரப் பரிமாற்றங்கள் மற்றும் பல்வேறு மாநில மக்களிடையேயான நேரடித் தொடர்புகளை மேம்படுத்துவதற்கான, “ஒன்றுபட்ட இந்தியா, ஒப்பற்ற இந்தியா” முன்முயற்சியை வலுப்படுத்த ஆளுநர்கள் முன்வரவேண்டும் எனப் பிரதமர் கேட்டுக் கொண்டார். இந்தியாவின் பல்வேறு மாநிலங்களிடையே நல்லிணக்கம் மற்றும் ஒருமைப்பாட்டை மேம்படுத்த புதிய வழிமுறைகளை காணவேண்டியது அவசியம் என்றும் அவர் வலியுறுத்தினார். பல்கலைக்கழக வேந்தர் என்ற முறையில், கல்வி சார்ந்த அனைத்து அம்ச ங்களிலும், உயர் சிறப்பு நிலையை ஊக்குவிக்குமாறு பல்கலைக்கழகங்களை ஆளுநர்கள் கேட்டுக்கொள்ள வேண்டும் எனவும் பிரதமர் வலியுறுத்தினார். இந்திய பல்கலைக்கழகங்கள் உலகில் சிறந்த பல்கலைக்கழகங்களாக உருவாக போட்டி போடவேண்டும் என்று குறிப்பிட்ட அவர், இந்த மாற்றத்திற்கு தூண்டுகோலாக ஆளுநர்கள் முக்கிய பங்காற்ற வேண்டும் எனவும் அழைப்பு விடுத்தார். இதற்காக, இந்திய மேலாண்மைக் கழகங்கள் மற்றும் முன்னணி நிலையில் உள்ள பத்து அரசு மற்றும் பத்து தனியார் பல்கலைக்கழகங்களின் தன்னாட்சி முறையை மேம்படுத்த மத்திய அரசு மேற்கொண்டுள்ள பல்வேறு நடவடிக்கைகளையும் பிரதமர் சுட்டிக்காட்டினார். சமானிய மனிதனின் “வாழ்க்கையை எளிதாக்குதல்” முயற்சிகளை ஊக்குவிக்க அரசு பாடுபட்டு வருவதாகவும் பிரதமர் கூறினார். இந்த லட்சியத்தை அடைய, பொது வாழ்க்கையில் தங்களுக்குள்ள நீண்ட நெடிய அனுபவங்கள் மூலம், ஆளுநர்கள் அரசுத்துறைகள் மற்றும் உள்ளாட்சி அமைப்புகளை ஊக்குவிக்க வேண்டும் எனவும் அவர் கேட்டுக் கொண்டார். மத்திய அரசின் முன்னோடி சுகாதாரக் காப்பீட்டுத்திட்டமான ஆயுஷ்மான் பாரத் பற்றியும், பிரதமர் எடுத்துரைத்தார். 2022-ம் ஆண்டில் கொண்டாடப்பட உள்ள 75வது சுதந்திர தினவிழா, 2019-ல் கொண்டாடப்பட உள்ள மகாத்மா காந்தியின் 150-வது பிறந்தநாள் விழா, போன்றவை வளர்ச்சிக்கான குறிக்கோள் மற்றும் இலக்குகளை அடைவதற்கு ஒரு உத்வேகத்தை ஏற்படுத்துபவையாக அமையும் என்று திரு நரேந்திர மோடி தெரிவித்தார். வரவிருக்கும் கும்பமேளா, தேசிய அளவிலான பல்வேறு நோக்கங்களை ஊக்குவிக்கும் ஒரு முக்கிய சந்தர்ப்பமாக அமையும் என்றும் அவர் தெரிவித்தார்.
உத்தரப்பிரதேசத்தின் ஹாபூரில் உள்ள ரசாயணத் தொழிற்சாலையில் ஏற்பட்ட விபத்தில் உயிரிழந்தோருக்கு பிரதமர் இரங்கல்

உத்தரப்பிரதேச மாநிலத்தின் ஹாபூரில் உள்ள ரசாயணத் தொழிற்சாலையில் நிகழ்ந்த விபத்தில் ஏற்பட்ட உயிரிழப்பு குறித்து பிரதமர் திரு.நரேந்திர மோடி மிகுந்த வேதனை தெரிவித்துள்ளார். பிரதமர் வெளியிட்டுள்ள ட்விட்டர் பதிவில்; “உத்தரப்பிரதேச மாநிலம் ஹாபூரில் உள்ள ரசாயன தொழிற்சாலையில் நிகழ்ந்த விபத்து, மனதை உலுக்குகிறது. இந்த விபத்தில் உயிரிழந்தோரின் குடும்பத்தினருக்கு எனது இரங்கலை தெரிவித்துக் கொள்கிறேன். காயமடைந்தவர்களுக்கு சிகிச்சை மற்றும் சாத்தியமான பிற அனைத்து உதவிகளையும் மாநில அரசு வழங்கி வருகிறது“ என்று குறிப்பிட்டுள்ளார்.
சுதந்திரப் போராட்டத் தியாகி பாகா ஜதின் நூற்றாண்டு நினைவு தினம் – பிரதமர் அஞ்சலி

சுதந்திரப் போராட்டத் தியாகி திரு. பாகா ஜதின் அவர்களது நூற்றாண்டு நினைவு தினத்தை முன்னிட்டு பிரதமர் திரு. நரேந்திர மோடி அஞ்சலி செலுத்தினார். திரு. பாகா ஜதின் அவர்களது நூற்றாண்டு நினைவு தினத்தை முன்னிட்டு அவருக்கு என்னுடைய அஞ்சலியை தெரிவித்துக் கொள்கிறேன். தாய் நாட்டிற்காக அவருடைய தியாகமும் வீரமும் எப்போது நினைவுக் கூறப்படும் என்று பிரதமர் குறிப்பிட்டுள்ளார். •••••
ஹைட்ரோகார்பன் அகழ்வு மற்றும் லைசென்ஸ் வழங்கும் கொள்கை

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, ஹைட்ரோகார்பன் அகழ்வு மற்றும் லைசென்ஸ் வழங்கும் கொள்கைக்கு ஒப்புதல் அளித்தது. இந்த கொள்கையின் நான்கு முக்கிய அம்சங்கள் : 1) ஹைட்ரோகார்பனின் அனைத்து வகைகளையும் எடுப்பதற்கு ஒரே மாதிரியான லைசென்ஸ். 2) வெளிப்படையான நிலப்பரப்பு கொள்கை 3) எளிதாக நிர்வகிக்கக் கூடிய வருவாய் பகிர்வு 4) உற்பத்தி செய்யப்படும் அணைத்து எண்ணை வளம் மற்றும் எரிவாயுவை சந்தைப்படுத்த மற்றும் விலை நிர்ணயம் செய்ய சுதந்திரம். இந்த முடிவு எண்ணை மற்றும் எரிவாயு உற்பத்தியை அதிகரித்து, இத்துறையில் மூலதனத்தை அதிகரித்து நல்ல வேலை வாய்ப்பையும் உருவாக்கும். நிர்வாகக் கட்டுப்பாடுகளை குறைத்து, வெளிப்படைத் தன்மையை அதிகரிக்கவும் இது உதவும். ஒரே மாதிரியான லைசென்சுகள், ஒரே லைசென்சின் கீழ், மீத்தேன் ஷேல் வாயு, ஷேல் எண்ணை, எரிவாயு, வாயு ஹைட்ரேட்டுகள் போன்ற அனைத்து வகையான ஹைட்ரோகார்பன்களையும் ஒரே லைசென்ஸ் மூலம் எடுக்க வகை செய்கிறது. சீரான நிலப்பரப்பு கொள்கை, நிறுவனங்களை தேவைப்பட்ட இடத்தில் படுகைகளை தேர்ந்தெடுக்க உதவும். செலவை வசூல் செய்யும் மற்றும் உற்பத்தியோடு இணைந்த கட்டணம் போன்ற தற்போதைய நடைமுறை மாற்றப்பட்டு, எளிதாக நிர்வகிக்கக் கூடிய வருவாய் பகிரும் திட்டம் அமலுக்கு வரும். இதற்கு முன்னர் இருந்த நடைமுறையின்படி, இதில் கிடைக்கும் லாபம், அரசு மற்றும் நிறுவனங்களோடு பகிர்ந்து கொள்ளப்படும். உற்பத்தி செலவை வசூல் செய்தபின் லாபம் பகிர்ந்து கொள்ளப்படும். லாபப் பகிர்வு முறையின்படி, அரசு தனியார் உற்பத்தியாளர்களின் செலவுக் கணக்குகளை சரி பார்த்தல் அவசியமாக இருந்தது. அது பல்வேறு தாமதங்களுக்கும், சிக்கல்களுக்கும் வழி வகுத்தது. புதிய நடைமுறையின்படி, செலவுகள் குறித்து அரசு கவலைப்படாது. ஆனால் எண்ணை மற்றும் எரிவாயு விற்பனையின் வருவாயை பகிர்ந்து கொள்ளும். தொழில் தொடங்க ஏதுவான சூழல் என்ற அரசின் கொள்கையை ஒட்டியது இந்த புதிய கொள்கை. ஆழ்கடல் படுகைகளில் எண்ணை மற்றும் வாயு எடுப்பதில் உள்ள அதிக செலவுகளை கணக்கில் கொண்டு, அந்த இடங்களில் எடுக்கப்படும் எண்ணை மற்றும் வாயுக்களுக்கு குறைந்த கட்டணம் நிர்ணயிக்கப்பட்டுள்ளது. இது இந்த இடங்களில் அகழ்வு பணிகளை ஊக்கப்படுத்தும். ஆழமற்ற பகுதிகள் மற்றும் ஆழமான மற்றும் மிக ஆழமான பகுதிகளில் நடத்தப்படும் அகழ்வுகளுக்கு ஏற்ற வகையில் விலை நிர்ணயம் செய்யப்பட்டுள்ளது. அதே நேரத்தில் நிலத்தில் செய்யப்படும் அகழ்வுகளுக்கான கட்டணத்தில் மாற்றமில்லை. இதனால் அரசின் வருவாய் பாதிக்கப்படாது. புதிய கொள்கையின்படி, ஒதுக்கப்படும் படுகைகளுக்கு வரி, இறக்குமதி வரி போன்றவை விதிக்கப்படாது. இந்த புதிய கொள்கையினால், கச்சா எண்ணை மற்றும் எரிவாயு உற்பத்திகளை சந்தைப் படுத்துவது எளிதாக்கப்பட்டுள்ளது. “குறைந்த அரசு, நிறைந்த நிர்வாகம்” என்ற அரசின் கொள்கையின்படி இது செயல்படுத்தப்பட்டுள்ளது.
குஜராத்தின் அம்பாஜியில் நேரிட்ட விபத்தில் பலியானவர்களுக்கு பிரதமர் இரங்கல்

குஜராத்தின் அம்பாஜியில் நேரிட்ட விபத்தில் பலியானவர்களுக்கு பிரதமர் திரு.நரேந்திர மோடி தனது ஆழ்ந்த இரங்கலை தெரிவித்துள்ளார். பிரதமர் அலுவலக ட்விட்டரில் தெரிவித்துள்ளதாவது, “குஜராத் மாநிலம் அம்பாஜியில் நேரிட்ட விபத்து காரணமாக உயிரிழப்புகள் ஏற்பட்டதை கேட்டு நான் மிகவும் வேதனையடைகிறேன். காயமடைந்தவர்கள் விரைவில் குணமடைய நான் பிரார்த்திக்கிறேன். பாதிக்கப்பட்டவர்களுக்கு தேவையான அனைத்து உதவிகளும் செய்யப்பட்டு வருகிறது” – பிரதமர் மோடி.
சுகாதாரம் மற்றும் மருத்துவத் துறையில் இந்தியா – ஸ்வசிலாந்து இடையே புரிந்துணர்வு ஒப்பந்தம் – மத்திய அமைச்சரவை ஒப்புதல்

சுகாதாரம் மற்றும் மருத்துவத் துறையில் இந்தியா – ஸ்வசிலாந்து இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இதற்கான புரிந்துணர்வு ஒப்பந்தம் ஏப்ரல் 9, 2018 அன்று கையெழுத்திடப்பட்டது. இந்தப் புரிந்துணர்வு ஒப்பந்தத்தில் கீழ் வரும் துறைகளில் ஒத்துழைப்பு வழங்கப்படும்:- மருந்து மற்றும் மருந்தகம் தொடர்பான பொருட்கள்; மருத்துவ நுகர் பொருட்கள்; மருத்துவ ஆய்வு; மருத்துவக் கருவி; பொது சுகாதாரம்; தொற்றுநோய்க் கட்டுப்பாடு மற்றும் கண்காணிப்பு; சுகாதாரச் சுற்றுலா; மற்றும் இருநாடுகளுக்கு இடையே பரஸ்பரம் ஆர்வமுள்ள இதர துறைகள். ஒத்துழைப்புத் தொடர்பான விரிவான தகவல்கள் அளிக்கவும், இந்தப் புரிந்துணர்வு ஒப்பந்தத்தின் செயல்பாடுகளை கண்காணிக்கவும் செயற்குழு அமைக்கப்படும்.
சத்திஷ்கரில் பிரதமர்: ஜங்ஜிர் சம்பாவில் விவசாயிகள் மாநாட்டில் உரை – முக்கியமான கட்டமைப்புத் திட்டங்களுக்கு அடிக்கல் நாட்டினார்

பிரதமர் நரேந்திர மோடி இன்று சத்திஷ்கருக்கு வருகை தந்தார். ஜங்ஜிர் சம்பாவில் வேளாண் மற்றும் கைவினைப் பொருட்கள் கண்காட்சியை அவர் பார்வையிட்டார். தேசிய நெடுஞ்சாலைத் திட்டங்கள் மற்றும் பென்ட்ரா-அனுப்பூர் 3-வது ரயில்வே தடம் ஆகியவற்றுக்கு அவர் அடிக்கல் நாட்டினார். மத்திய மற்றும் மாநில அரசுகளின் நலத்திட்ட உதவிகள் பெறும் பயனாளிகளுக்கு அவர் சான்றிதழ்களை வழங்கினார். அங்கு மாபெரும் விவசாயிகள் மாநாட்டில் பேசிய பிரதமர் திரு. நரேந்திர மோடி, உத்ராகண்ட், ஜார்க்கண்ட் மற்றும் சத்திஷ்கர் ஆகிய 3 மாநிலங்களை உருவாக்கிய முன்னாள் பிரதமர் திரு. அடல் பிகாரி வாஜ்பாயின் பணிகளை நினைவு கூர்ந்தார். திரு. அடல் பிகாரி வாஜ்பாயின் தொலைநோக்குப் பார்வையே, இந்த மாநிலங்களில் விரைந்த வளர்ச்சியை ஏற்படுத்தியுள்ளது. மத்திய அரசு வளர்ச்சிக்கே முக்கியத்துவம் தருகிறது என்றும், மக்களின் அபிலாஷைகளை முற்றிலும் நிறைவேற்ற விரும்புகிறது என்றும் பிரதமர் உறுதிபடத் தெரிவித்தார். மக்கள் சிரமப்படாமல் வாழ்வதையே நாங்கள் விரும்புகிறோம் என்றும் பிரதமர் தெரிவித்தார். வாக்கு வங்கிக்காகவோ அல்லது தேர்தலில் வெற்றி பெறுவதற்காகவோ மத்திய அரசு திட்டங்களை உருவாக்குவதில் எங்களுக்கு நம்பிக்கையில்லை என்று தெரிவித்த பிரதமர் திரு. நரேந்திர மோடி, மத்திய அரசின் நோக்கம் நவீன சத்திஷ்கரை உருவாக்குவதுதான் என்றார். நாங்கள் அனைவரும் இணைவோம், நாங்கள் அனைவரும் உயர்வோம் என்ற திட்டத்தோடு நாங்கள் முன்னேறிக் கொண்டிருக்கிறோம் என்று குறிப்பிட்ட பிரதமர், விவசாயிகள் மதிப்புக்கூடுதல் மூலமாக பயனடைவதை உறுதி செய்ய மத்திய அரசு கடுமையாக உழைத்துக் கொண்டிருக்கிறது என்றார். இதன் ஒரு பகுதியாக, விவசாயிகளின் வருமானத்தை இரட்டிப்பாக்குவதற்கான பிரதம மந்திரி கிஷான் சம்பதா திட்டம் செயல்படுத்தப்பட்டு வருகிறது என்று அவர் குறிப்பிட்டார். தொழில்நுட்ப உதவிகள் மூலம், விவசாயிகளின் மேம்பாட்டை உறுதி செய்ய நடவடிக்கை எடுத்து வருகிறோம் என்று தெரிவித்த பிரதமர், மண்வள அட்டை திட்டம் மற்றும் விவசாயிகள் காப்பீட்டுத் திட்டம், அவர்களுக்கு மிகவும் பயனளித்துள்ளது என்றார். ஒரு காலத்தில், குறிப்பிட்ட சிலரே நலத் திட்ட உதவிகளை பெற்று வந்ததாக குறிப்பிட்ட பிரதமர், ஊழல் அரசு அமைப்பையே அழித்துவிட்டது என்றார். நாங்கள் அனைவரின் மேம்பாட்டுக்கும் உறுதிபூண்டுள்ளோம் என்றும் 2022 ஆம் ஆண்டுக்குள் ஒவ்வொருக்கும் வீடு கிடைப்பதை மத்திய அரசு உறுதி செய்ய விரும்புவதாகவும் குறிப்பிட்டார். வீடுகளில் கழிப்பறைகள் கட்டும் பணி விரைந்து மேற்கொள்ளப்பட்டு வருவதாக தெரிவித்த பிரதமர், உஜ்வாலா திட்டத்தின்கீழ், ஏழை மக்களுக்கு இலவச எரிவாயு இணைப்புகள் வழங்கப்பட்டுள்ளதாக குறிப்பிட்டார். தற்போது, சௌபாக்யா திட்டம் மூலம், ஒவ்வொரு வீட்டிற்கும் மின்சாரம் கிடைப்பது உறுதி செய்யப்பட்டு வருவதாகவும் பிரதமர் திரு. நரேந்திர மோடி தெரிவித்தார். ——–
கார்ப்பரேட் விவகாரங்களுக்கான இந்தியன் இன்ஸ்டிடியூட் – குறித்த திட்டத்தை 12வது திட்ட காலத்திற்குப் பிறகும் தொடர்வதற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கார்ப்பரேட் விவகாரங்களுக்கான இந்தியன் இன்ஸ்டிடியூட் (IICA) குறித்த திட்டத்தை 12வது திட்ட காலத்திற்குப் பிறகும் மேலும் மூன்று நிதியாண்டுகளுக்கு (நிதியாண்டு 2017-18 முதல் 2019-20 வரையில்) தொடர்வதற்கு ஒப்புதல் அளிக்கப்பட்டது. இந்த நிறுவனத்திற்கு மானிய உதவியாக ரூ.18 கோடி அளிக்கவும் ஒப்புதல் தரப்பட்டது. 2019-20 நிதியாண்டிற்குப் பிறகு இந்த நிறுவனம் தற்சார்புள்ளதாக மாறுவதற்கு இது வழிவகை செய்யும். தாக்கம் : மக்கள் மற்றும் தனியார் துறையினரின் பங்களிப்புடன் கார்ப்பரேட் நிர்வாகம் என்ற முக்கிய துறையில் இந்த நிறுவனம் மேற்கொண்டுள்ள பயிற்சித் திட்டங்கள், ஆராய்ச்சி செயல்பாடுகள் மற்றும் திட்டங்கள் திறன் தொகுப்புகளை மேம்படுத்தி, மாணவர்கள் மற்றும் தொழில் சார்ந்தவர்களுக்கு வேலை கிடைக்கும் வாய்ப்புகளை அதிகரிக்கச் செய்யும். தனது நிதி ஆதாரவளங்கள் மற்றும் வருவாய்களை மேம்படுத்தும் அதேசமயத்தில், கார்ப்பரேட் சட்டங்கள் துறையில் பெருமைக்குரிய கல்வி நிலையமாக மாறுவது என்பது இந்த நிறுவனத்தின் முக்கிய நோக்கமாக மாறும். IICA தேசிய முக்கியத்துவம் வாய்ந்த ஒரு இன்ஸ்டிடியூட் ஆக மாறும் என்று தொலைநோக்கில் எதிர்பார்க்கப் படுகிறது. அதிகரிக்கும் பொருளாதார செயல்பாடுகளில் வளர்ச்சிக்கான என்ஜினாக இது மாறும் என்றும் எதிர்பார்க்கப் படுகிறது. தொழில்முறை திறமையை மேம்படுத்துவதன் மூலம், கார்ப்பரேட் துறைகளில், வெளிநாடுகள் உள்பட, வேலைவாய்ப்புகளை கண்டறிவதில் தொழில்சார்ந்தவர்களுக்கு இது உதவும் என்றும் எதிர்பார்க்கப் படுகிறது. பின்னணி : IICA -வில் உள்ள கார்ப்பரேட் சமூக பொறுப்புக்கான தேசிய அறக்கட்டளை (NFCSR), கார்ப்பரேட் பொறுப்பு (CSR) முன்முயற்சிகளுக்கு பொறுப்பானதாக இருக்கிறது. கம்பெனிகள் சட்டம், 2013-ல் உள்ள புதிய விதிகளை ஒட்டி இந்த அறக்கட்டளை உருவாக்கப்பட்டது. கார்ப்பரேட்களின் பங்கேற்புடன், CSR துறையில் சமூக பங்கேற்பை நோக்கமாகக் கொண்ட பல்வேறு செயல்பாடுகளை NFCSR நடத்துகிறது. கார்ப்பரேட் துறை தொடர்பான விஷயங்களில் கொள்கை உருவாக்குபவர்கள், ஒழுங்காற்றுநர்கள் மற்றும் அதில் பணியாற்றும் தொடர்புடையவர்களுக்கு அறிவார்ந்த முடிவுகள் எடுப்பதற்கு உதவும் வகையில் IICA சிந்தனை மையமாகவும், தகவல் மற்றும் விவரங்கள் அளிப்பதாகவும் இருக்கிறது. கார்ப்பரேட் சட்டங்கள், கார்ப்பரேட் நிர்வாகம், CSR, கணக்கியல் தர நிலைகள், முதலீட்டாளர் கல்வி போன்ற துறைகளில் தொடர்புடையவர்களுக்கு இந்த அமைப்பு சேவைகள் அளிக்கிறது. முதல் தலைமுறை தொழில்முனைவோர் மற்றும் சிறு தொழில் முனைவோருக்கும் IICA உதவியாக இருக்கிறது. மேலாண்மை, சட்டம், கணக்கியல் போன்றவற்றுக்கு தனித்தனி நிபுணர்களை அமர்த்திக் கொள்ள அவற்றுக்கு வசதி இருக்காது என்பதால் பன்முக திறன்களை கற்றுத் தருவதில் இது உதவிகரமாக இருக்கிறது.
கோவாவில் வளர்ச்சித் திட்டங்களுக்கு அடிக்கல் நாட்டிய பிரதமர்

மோபா விமானநிலையம், டூயாம் மின் நகரம் ஆகிய திட்டங்களுக்கு ஷியாமா பிரசாத் முகர்ஜீ அரங்கில் நடந்த விழாவில் அடிக்கல் நாட்டினார் பிரதமர் மோடி. மேலும், சுரங்க எதிர்நடவடிக்கை கலன்கள் கட்டுவதற்கான உட்கட்டமைப்பு துவக்கம், மற்றும் ஐந்து கடற்கரை ரோந்துக் கலன்கள் கட்டுவதற்கான அடிக்கல்லையும் பிரதமர் மோடி நாட்டினார். நிகழ்ச்சியில் பேசிய பிரதமர் கோவா நகரில் BRICS மாநாட்டை வெற்றிகரமாக நடத்த உதவிய குழுவிற்கு வாழ்த்துகளை தெரிவித்ததோடு, கோவா அடைந்திருக்கும் முன்னேற்றத்திற்கு அதன் அரசை பாராட்டினார். விமானநிலைய திட்டத்தை பொறுத்தவரை முன்னால் பிரதமர் வாஜ்பேயியின் வாக்குறுதி நிறைவேறியதில் மகிழ்ச்சி என்று குறிப்பிட்ட பிரதமர் இந்த திட்டம் கோவா சுற்றுலாத்துறைக்கு மிகவும் உதவும் என்றார். மின் நகர திட்டத்தைப் பற்றி குறிப்பிட்டபோது டிஜிட்டல் துறையில் வல்லமையுள்ள நவீன இளைஞர்களால் இன்ற கோவா கட்டமைக்கப்படுகிறது என்றும், அதற்கு இந்தியாவையே மாற்றும் ஆற்றல் உள்ளது என்றும் குறிப்பிட்டார். 500ரூ மற்றும் 1000ரூ நோட்டுகளை செல்லாது என அறிவித்த மத்திய அரசின் திட்டத்தைப் பற்றி பேசிய பிரதமர் நவம்பர் 8ஆம் தேதி நிறைய மக்கள் நிம்மதியாக தூங்கிய அதே சமயம் பலர் இன்னமும் தூக்கமின்றி தவிப்பதாக தெரிவித்தார். கறுப்பு பணத்தை ஒழித்து நேர்மையான குடிமக்களுக்கு உதவும் வகையில் மத்திய அரசு இந்த திட்டத்தை செயல்படுத்தியிருப்பதை தெரிவித்த பிரதமர், இந்த திட்டம் வெற்றிபெற உதவும் அனைவருக்கும் நன்றிகளை உரித்தாக்கினார். மக்களின் வலி தனக்கும் புரிகிறது என்றும், இந்த நடவடிக்கைகள் ஆணவத்தால் விளைந்தவைகள் அல்ல என்றும் தெரிவித்தார். மேலும் வறுமை என்றால் என்ன என்றும், மக்களின் பிரச்சினைகளும் தனக்கு புரியும் என்றார். 2014ல் தேசத்தை ஊழலில் இருந்து விடுவிக்க மக்கள் தனக்கு வாக்களித்ததை நினைவுகூர்ந்த பிரதமர், கறுப்புப் பணத்தை ஒழிக்க மத்திய அரசு எடுத்துவரும் நடவடிக்கைகள் குறித்தும் தெரிவித்தார். இந்தியாவின் பணம் இங்கே கொள்ளையடிக்கப்பட்டு வெளிநாட்டுக்கு அனுப்பப்பட்டிருந்தால் அதை கண்டுபிடிக்க வேண்டிய கடமை நம்முடையது எனப் பேசிய பிரதமர், பதவி நாற்காலியில் அமர்ந்திருப்பதற்காக தான் பதவிக்கு வரவில்லை என்றும், தனது குடும்பம், வீடு ஆகியவற்றை துறந்தே தேசத்துக்கு சேவை செய்ய வந்திருப்பதாகவும் தெரிவித்தார்.
மகாசிவராத்திரியை முன்னிட்டு  மக்களுக்கு பிரதமர் வாழ்த்து

மகாசிவராத்திரியையொட்டி பிரதமர் திரு நரேந்திர மோடி மக்களுக்கு வாழ்த்து தெரிவித்துள்ளார். இது குறித்து அவர் வெளியிட்டுள்ள டுவிட்டர் பதிவில் கூறியிருப்பதாவது; “மகாசிவராத்திரி என்னும் புனிதமான நாளில் உங்களுக்கு நல்வாழ்த்துக்கள். கடவுள்களுக்கெல்லாம் கடவுளாகிய, மஹாதேவர் அனைவரையும் ஆசீர்வதிக்கட்டும். ஓம் நமச்சிவாய."
பேட்மிண்டன் இரட்டையர் பிரிவில் ட்ரீசா ஜாலி- காயத்ரி கோபிசந்த் வெண்கலப்பதக்கம் வென்றது குறித்து பிரதமர் பெருமை

பர்மிங்ஹாமில் நடைபெற்று வரும் காமன்வெல்த் 2022 விளையாட்டுப் போட்டியில் பேட்மிண்டன் இரட்டையர் பிரிவில் வெண்கலப்பதக்கம் வென்ற ட்ரீசா ஜாலி- காயத்ரி கோபிசந்த் இணைக்கு பிரதமர் திரு நரேந்திர மோடி வாழ்த்து தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில்; “பேட்மிண்டன் இரட்டையர் பிரிவில் ட்ரீசா ஜாலி- காயத்ரி கோபிசந்த் வெண்கலப்பதக்கம் வென்றது பெருமை அளிக்கிறது. காமன்வெல்த் விளையாட்டுப் போட்டியில் பங்கேற்க செல்வதற்கு முன்பாக என்னை சந்தித்த ட்ரீசா, காயத்ரி உடனான நட்பு குறித்து கூறினார். ஆனால் அவர் பதக்கம் வென்றால் எவ்வாறு அதை கொண்டாடுவார் என்பது குறித்து அவர் உறுதியாக தெரிவிக்கவில்லை. தற்போது கொண்டாட்டம் குறித்து அவர் திட்டமிட்டிருப்பார் என்று நான் நம்புகிறேன்” என்று குறிப்பிட்டுள்ளார்.
மாநில தினத்தை முன்னிட்டு தெலங்கானா மக்களுக்கு பிரதமர் வாழ்த்து;  ஆந்திர மக்களுக்கும் வாழ்த்து

மாநில தினத்தை முன்னிட்டு, தெலங்கானா மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். ஆந்திரப் பிரதேச மக்களுக்கும் அவர் வாழ்த்து தெரிவித்துள்ளார். ‘‘மாநில தினத்தை முன்னிட்டு தெலங்கானா மக்களுக்கு வாழ்த்துகள். பலதுறைகளில் இந்த மாநில மக்கள் சிறந்து விளங்குகின்றனர். இந்தியாவின் வளர்ச்சியில், இந்த மாநிலம் மதிப்பு மிக்க பங்களிப்பை அளிக்கிறது. தெலங்கானா மக்களின் முன்னேற்றத்துக்காகவும், வளமைக்காகவும் நான் வேண்டுகிறேன். ஆந்திர மக்களுக்கும் வாழ்த்துக்கள். கடின உழைப்பு மற்றும் துணிவுதான் இந்த மாநிலத்தின் பண்பாடு. இந்தியாவின் வளர்ச்சியில் ஆந்திராவின் பங்கு மிகவும் மதிக்கப்படுகிறது. ஆந்திர மக்களின் சிறந்த எதிர்கால முயற்சிகளுக்கு வாழ்த்துகிறேன்’’ என பிரதமர் கூறியுள்ளார்.
இங்கிலாந்து முன்னாள் பிரதமர் டேவிட்  கேமரூன் பிரதமருடன் சந்திப்பு

இங்கிலாந்து முன்னாள் பிரதமர் டேவிட் கேமரூன் பிரதமர் திரு நரேந்திர மோடியை இன்று சந்தித்தார். நவம்பர் 2015 – ல் தான் மேற்கொண்ட வெற்றிகரமான இங்கிலாந்து பயணத்தை நினைவு கூர்ந்த பிரதமர் மோடி, இங்கிலாந்து பிரதமராக திரு கேமரூன் இருந்தபோது இந்தியா, இங்கிலாந்து இடையே உள்ள உறவை மேம்படுத்த அவர் அளித்த ஆதரவுக்கும் பங்களிப்புக்கும் நன்றி தெரிவித்துக் கொண்டார். இரு நாட்டுத் தலைவர்களும் பிராந்திய மற்றும் சர்வதேச பிரச்சினைகள் குறித்து விவாதித்தனர்.
ஸ்ரீ சாந்த் தியானேஷ்வர் மஹாராஜ் பால்கி மார்க் மற்றும் ஸ்ரீ சாந்த் துக்காராம் மஹாராஜ் பால்கி மார்க் ஆகிய முக்கியப் பிரிவுகளின் நான்குவழிச் சாலைக்குப் பிரதமர் நவம்பர் 8 அன்று அடிக்கல் நாட்டவுள்ளார்

பந்தர்பூருக்கு பக்தர்கள் வருகைக்கு வசதி செய்யும் முயற்சியாக ஸ்ரீ சாந்த் தியானேஷ்வர் மஹாராஜ் பால்கி மார்கின் (என் எச் 965) ஐந்து பிரிவுகளில் நான்குவழிச் சாலைக்கும், ஸ்ரீ சாந்த் துக்காராம் மஹாராஜ் பால்கி மார்கின் (என் எச் 965ஜி) மூன்று பிரிவுகளுக்கும் 2021 நவம்பர் 8 அன்று பிற்பகல் 3:30 மணிக்குக் காணொலிக் காட்சி மூலம் பிரதமர் திரு நரேந்திர மோடி அடிக்கல் நாட்டவுள்ளார். இந்த தேசிய நெடுஞ்சாலைகளின் இருபுறங்களிலும் பக்தர்கள் தடையின்றி, பாதுகாப்பாக ‘பால்கி’ செல்வதற்கான பிரத்யேக நடைபாதைகள் கட்டப்படவுள்ளன. திவேகாட்டிலிருந்து மோஹோல் வரை சுமார் 221 கிலோமீட்டர் சாந்த் தியானேஷ்வர் மஹாராஜ் பால்கி மார்க் மற்றும் பட்டாஸ் முதல் டொண்டாலே – பொண்டாலே வரை சுமார் 130 கிலோ மீட்டர் சாந்த் துக்காராம் மஹாராஜ் பால்கி மார்க் முறையே ரூ.6690 கோடி, ரூ.4400 கோடி மதிப்பீட்டு செலவில், இரு பக்கங்களிலும் பால்கி செல்வதற்கான பிரத்யேக நடைபாதைகளுடன் நான்குவழிச் சாலை ஆமைக்கப்படும். இந்த நிகழ்ச்சியின்போது, பந்தர்பூருக்கு போக்குவரத்துத் தொடர்பை அதிகரிப்பதற்காக பல்வேறு தேசிய நெடுஞ்சாலைகளில் ரூ.1180 கோடிக்கும் கூடுதல் மதிப்பீட்டு செலவில் கட்டப்பட்டுள்ள 223 கிலோ மீட்டருக்கும் அதிகமான, பூர்த்தியடைந்த, மேம்படுத்தப்பட்ட சாலைத் திட்டங்களையும் பிரதமர் நாட்டிற்கு அர்ப்பணிப்பார். மஹாஸ்வாத்-பிலிவ்-பந்தர்ப்பூர் (என்எச் 548இ), குர்துவாடி – பந்தர்ப்பூர் (என்எச் 965சி), பந்தர்ப்பூர்-சங்கோலா (என்எச் 965சி), என்எச் 561எ–ன் தெம்பூர்ணி-பந்தர்ப்பூர் பிரிவு, என்எச் 561எ-ன் பந்தர்ப்பூர்-மங்கல்வேதா-உமாதி பிரிவு ஆகியவை இந்தத் திட்டங்களில் உட்பட்டதாகும். மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர், மஹாராஷ்டிர முதலமைச்சர் ஆகியோரும் இந்த நிகழ்ச்சியில் கலந்துகொள்வார்கள்
இந்தியா மற்றும் மொசாம்பிக் நாடுகளுக்கு இடையிலான இளைஞர் நலன் தொடர்பான புரிந்துணர்வு ஒப்பந்தம் குறித்து அமைச்சரவைக்கு விவரிக்கப்பட்டது

மொசாம்பிக் நாட்டுக்கு இந்திய பிரதமர் மோடி சென்றபோது, இளைஞர் நலன் மற்றும் விளையாட்டு தொடர்பான புரிந்துணர்வு ஒப்பந்தத்தில் ஜூலை 7, 2016 அன்று இந்தியா கையெழுத்திட்டது. இந்த ஒப்பந்தம் குறித்து பிரதமர் மோடி தலைமையிலான மத்திய அமைச்சரவைக் கூட்டத்தில் விவரிக்கப்பட்டது. இரு நாடுகளுக்கு இடையேயான விளையாட்டு மற்றும் இளைஞர் நலன் தொடர்பான மேம்பாட்டுக்கு இந்த ஒப்பந்தம் துணை புரியும். அதோடு இளைஞர்களுக்கிடையே கருத்துகள், மதிப்பீடுகள் மற்றும் கலாச்சாரப் பரிமாற்றம் செய்து கொள்ளவும், இரு நாடுகளுக்கு இடையேயான நட்புறவுக்கும் இது வழிவகுக்கும். இளைஞர் நலன் மற்றும் விளையாட்டு தொடர்பான சர்வதேசப் பார்வைக்கும், புரிதலுக்கும், மேம்பாட்டுக்கும், திறனறிதலுக்கும் இந்த ஒப்பந்தம் உதவி புரியும்.